Volvo introduserte sin første lastebil, i begynnelsen på året 1928. Lastebilen som rullet ut av Göteborgsfabrikken i februar 1928, delte mange komponenter med personbilene ÖV4 og PV4, blant annet drivlinjen, men med kraftigere chassis som ble bygget med to ulike akselavstander; 3,3 og 3,7 m. LV4 som også kalles «Serie 1» ble mer framgangsrik enn beregnet, på bare seks måneder var 500 lastebiler solgt. Dermed kom en ny serie med forbedringer på basis av driftserfaringer med den første serien, , i produksjon allerede i høsten 1928.